
KLASA: 021-01/26-01/05
URBROJ: 2133-06-01-26-1
Barilović, 16. lipnja  2026. 

Z A P I S N I K

s 5. redovne sjednice Općinskog vijeća Općine Barilović održane 16. lipnja 2026. godine u prostoru Kulturnog centra Barilović s početkom u 16,00 sati. 

Sjednici nazočni: Miroslav Marčac- predsjednik vijeća, Zlatko Stanković, Dario Grčić, Maja Mejaški Lazukić, Dalibor Spudić, Alen Belavić,  Marija Marčac Novosel, Nikolina Bišćan, Ivan Mihalić,  Robert Spudić, Jasna Lasić, Suzana Muić

Odsutna vijećnica Lidija Žubčić opravdala izostanak

Sjednici su još nazočni: Dražen Peraković-općinski načelnik, Ivana Živčić Frketić-pročelnica Jedinstvenog upravnog odjela,  Snježana Krivačić  kao zapisničar.

Predsjednik vijeća Miroslav Marčac pozdravlja  nazočne, predlaže

Dnevni red
1. Pitanja i prijedlozi vijećnika
2. Usvajanje zapisnika s 4. sjednice Općinskog vijeća Općine Barilović
3. Prijedlog Smjernica za organizaciju i razvoj sustava civilne zaštite Općine Barilović za period od 2026.-2029. godine
4. Prijedlog Odluke o komunalnom doprinosu
5. Prijedlog Odluke o grobljima
6. Prijedlog Odluke o usvajanju Programa zaštite divljači za površine izvan lovišta za Općinu Barilović za period od 01.travnja 2024.-31.03.2034.godine      
7. Prijedlog Odluke o davanju suglasnosti na pravilnik o upisu i mjerilima upisa djece u Dječji vrtić Potočić Belajske Poljice

Nakon izvršenog glasovanja  konstatira da je dnevni red jednoglasno usvojen “ZA”12.


Ad 1.)
Pitanja i prijedlozi vijećnika

Vijećnica Nikolina Bišćan iznijela je pozitivno mišljenje oko uređenja igrališta u Siči, te kako ulaganja u djecu i mlade  imaju njezinu podršku. Postavlja pitanje uređenja sličnih sadržaja i u ostalim dijelovima općine kako bi svi stanovnici imali jednake uvijete za život, rekreaciju i druženje bez obzira u kojem dijelu općine živjeli. Želi podsjetiti kako zamjenik predsjednika vijeća Alen Belavić u svojim rukama ima niz prijedloga i projekata koji su predstavljeni kroz oporbenu koaliciju HSS i Mosta.  U tom programu predviđena su dječja i sportska igrališta kao i niz drugih projekata usmjerenih na poboljšanje kvalitete života diljem općine. Predlaže da se podjela na “naše” i “njihove” prijedloge razmotre i prihvate prijedlozi koji su u interesu građana. Građani nisu birali razvoj samo jednog naselja, već razvoj cijele općine.
Pitanje glasi hoće li općinsko vodstvo iskoristiti konkretne prijedloge koji su već dostupi, te osigurati da stanovnici ostalih naselja dobe sadržaj i uvjete koji su trenutno u Siči. Ako da koji su trenutni planovi i rokovi za realizaciju.
Drugo pitanje vezano je za odvoz otpada, odnosno na koji način općina Barilović planira riješiti odvoz otpada s kupališta i drugih javnih površina uz rijeku obzirom na povećani broj posjetitelja i situaciju da komunalno poduzeće Srnar više ne vrši odvoz istog.

Načelnik pozdravlja sve prisutne. Ako ste čitali  popis projekata koji je bio na uvidu svim vijećnicima mogli ste uočiti da je istim predviđena izgradnja igrališta u svim Mjesnim odborima, ne radi se samo o igralištu Siča. Vjerojatno do realizacije svih neće doći u ovoj godini zbog rješavanja imovinsko pravnih odnosa.
Što se tiče organizacije odvoza otpada s kupališta veće posjećenosti isto će biti riješeno čipiranjem zelenih spremnika, dogovorom s Čistoćom oko odvoza i ispostavljanjem računa na općinu.

Vijećnica Jasna Lasić pozdravlja nazočne, postavlja pitanje daljnje faze završetka  izgradnje nogostupa Barilović .
Načelnik odgovara kako su sredstva za izgradnju planirana proračunom za ovu godinu. Potrebno je napraviti troškovnik i raspisati natječaj, a do realizacije će doći tijekom ove godine.
Vijećnica Marija Marčac Novosel postavlja pitanje rekonstrukcije ceste Barilovićki Leskovac-Belaj.
Načelnik odgovara da se navedena cesta nalazi u redovnom održavanju   Županijske uprave za ceste s kojima je obavljeno niz razgovora. U posljednjem razgovoru dobivena je   informacija da će radovi na sanaciji iste započeti završetkom radova u Bosiljevu.

Nije bilo drugih pitanja.

Ad 2.)
Usvajanje zapisnika s 4. sjednice Općinskog vijeća Općine Barilović

Nakon izvršenog glasanja predsjednik vijeća konstatira: Zapisnik s 4. sjednice Općinskog vijeća Općine Barilović usvojen  „ZA“ 12,  0 „Protiv“,  0 „Suzdržan“, jednoglasno

Ad 3.)
Prijedlog Smjernica za organizaciju i razvoj sustava civilne zaštite Općine Barilović za period od 2026.-2029.

Pročelnica Ivana Živčić Frketić upoznaje nazočne kako je donošenje i usvajanje Smjernica za organizaciju i razvoj sustava civilne zaštite koje služe definiranju dugoročnih ciljeva, prioritetnih mjera za razvoj civilne zaštite na lokalnoj i područnoj razini  propisano Zakonom o sustavu civilne zaštite.
Naš dokument je prestao važiti i stoga smo u obvezi donijeti novi za period od  četiri  godine.

Nije bilo rasprave.
Nakon izvršenog glasanja predsjednik vijeća konstatira: Smjernice za organizaciju i razvoj sustava civilne zaštite Općine Barilović za period od 2026.-2029. godine usvojene „ZA“ 10,  0 „Protiv“,  2 „Suzdržana“

Ad 4.)
Prijedlog odluke o komunalnom doprinosu

Predsjednik vijeća Miroslav Marčac upoznaje nazočne kako je vijećnica Jasna Lasić na istu točku podnijela amandman ali isti nije vremenski u skladu s Poslovnikom. Poziva vijećnicu Lasić da može iznijeti svoj prijedlog.

Vijećnica Lasić obrazlaže svoj prijedlog.
Jedinična vrijednost komunalnog doprinosa prema prijašnjoj odluci  određena je   po zonama na područje Općine Barilović  i to  za :

· I / prvu/ zonu iznosi 1,06 euro /m3     prema prijedlogu odluke povećanje za   88% - 2,00 €      
· II / drugu / zonu iznosi 0,80 euro / m3   prema prijedlogu Odluke   povećanj 100%  - 1,60 €
· III / treća/ zona iznosi   0,13 euro / m3    prema prijedlogu Odluke povećanje  669 % -1,00 €

Predlaže da se komunalni doprinos za sve zone poveća za 50% kako bi se zadržalo  stanovništvo, a isto tako i  poduzetnici na području općine.
Prijedlog glasi:   I/prva/ zona 1,53
                          II/druga/ zona 1,20
                          III/treća/ zona 0,20

Načelnik pojašnjava kako prvenstveno treba razlučiti komunalnu naknadu koje su naši stanovnici oslobođeni  još od 2019. godine   od komunalnog doprinosa koji se plaća na novoizgrađene i legalizirane objekte. Prijedlogom ove odluke mjerili smo se s susjednim gradovima i općinama.  Realno gledajući 90% naplate komunalnog doprinosa odnosi se na vanjske obveznike odnosno investitore vikend objekata.
Budući da nema prijavljenih za daljnju raspravu pristupa se glasanju.
Prijedlog vijećnice Jasne Lasić: 2 “ZA”, 10 “PROTIV”, 0 „SUZDRŽAN“
Načelnikov prijedlog : 10 “ZA”, 2 “PROTIV”,0 „SUZDRŽAN“
Predsjednik vijeća konstatira da je s 10 “ZA” 2 „PROTIV“, 0 „SUZDRŽAN“ donijeta Odluka o komunalnom doprinosu.

Ad 5.)
Prijedlog odluke o grobljima

Pročelnica Ivana Živčić Frketić uvodno obrazlaže kako je stupio na snagu novi Zakon o grobljima što nas obvezuje  donijeti novu  Odluku u skladu s   odredbama  Zakona. Donošenjem nove Odluke sve prijašnje Odluke stavljaju se van snage.
Vijećnica Jasna Lasić postavlja pitanje dali tvrtka Srnar vrši samo održavanje groblja ili će vršiti i sve druge poslove kao što je ukop.
Pročelnica odgovara kako su groblja u vlasništvu općine, a ovom odlukom poslovi održavanja povjeravaju se tvrtki   Srnar koja neće biti  zadužena za poslove ukopa, već će kao i do sada biti na izboru obitelji pokojnika. 

Budući da nema prijavljenih za daljnju raspravu pristupa se glasanju.
Nakon izvršenog glasanja predsjednik vijeća konstatira Odluka o grobljima 12 “ZA” 0“PROTIV“, 0 „SUZDRŽAN“ -jednoglasno.

Ad 6.)
Prijedlog Odluke o usvajanju Programa zaštite od divljači za površine izvan lovišta za Općinu Barilović za period od 01.travnja 2024.-31.03.2034. godine

Pročelnica Program zaštite od divljači izradila je tvrtka Anemona Natura koji smo dužni donijeti sukladno Zakonu o lovstvu.  Na isti program Ministarstvo je  dalo suglasnost, te se predlaže ovom vijeću njegovo usvajanje.
Nije bilo rasprave.
Nakon izvršenog glasanja predsjednik vijeća konstatira. Prijedlog Odluke o usvajanju Programa zaštite od divljači za površine izvan lovišta za Općinu Barilović za period od 01.travnja 2024.-31.03.2034. godine 10 “ZA”, 0 “ PROTIV”, 2 “SUZDRŽANA”.




Ad 7.)
Prijedlog Odluke o davanju suglasnosti na pravilnik o upisu i mjerilima upisa djece u Dječji vrtić Potočić Belajske Poljice

Na predloženu točku dnevnog reda vijećnica Jasna Lasić podnijela je amandman ali također izvan roka propisanog Poslovnikom.
Predsjednik vijeća poziva vijećnicu Lasić da može iznijeti svoj prijedlog.
Vijećnica Lasić predlaže bodovanje:
-dijete jednoroditeljske obitelji s 4 na 8 bodova
-dijete koje je ostvarilo pravo na socijalnu uslugu smještaja u udomiteljskim obiteljima s 1 na 3 boda
-dijete roditelja korisnika zajamčene minimalne naknade s 1 na 3 boda

Djeca s teškoćama u razvoju da se izostave od bodovanja.

Načelnik odgovara kako je kontaktirao ravnateljicu te dobio odgovor da je Zakonom  o predškolskom obrazovanju propisano da se djeca s teškoćama u razvoju ne upisuju direktno preko reda već također prolaze proceduru bodovanja. Člankom 17 Pravilnika propisano je da o upisu djeteta s teškoćama u razvoju i kroničnim bolestima odlučuje Povjerenstvo za upis na temelju dokumentacije i potrebama djeteta za odgovarajućim programom i uvjetima koje vrtić može ponuditi.
Budući da nema prijavljenih za daljnju raspravu pristupa se glasanju.
Prijedlog vjećnice Jasne Lasić: 2 “ZA”, 10 “PROTIV”, 0 „SUZDRŽAN“
Načelnikov prijedlog : 10 “ZA”, 2  „PROTIV”,0  „SUZDRŽAN“
Predsjednik vijeća konstatira da je s 10 “ZA” 2 „PROTIV“, 0 „SUZDRŽAN“ donijeta Odluka o 
davanju suglasnosti na pravilnik o upisu i mjerilima upisa djece u Dječji vrtić Potočić Belajske Poljice.

Dovršeno u 16,30 sati

ZAPISNIČAR                                                       PREDSJEDNIK OPĆINSKOG VIJEĆA
Snježana Krivačić                                                           Miroslav Marčac

